Α4-0158/96

Πρόταση οδηγίας του Συμβουλίου σχετικά με τις ελάχιστες προδιαγραφές για τη βελτίωση της προστασίας της υγείας και της ασφάλειας των εργαζομένων, οι οποίοι είναι δυνατόν να απειληθούν από εκρηκτικές ατμόσφαιρες (COM(95)0310 - C4-0508/95 - 95/0235(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πρώτη αιτιολογική σκέψη

>Αρχικό κείμενο>

Εκτιμώντας ότι τα οργανωτικά μέτρα για την προστασία από τις εκρήξεις πρέπει να ανταποκρίνονται στα τεχνικά προβλήματα στο χώρο εργασίας, ώστε να μην υπάρχουν αδύνατα σημεία στο σχεδιασμό προστασίας από τις εκρήξεις. Ο εργοδότης είναι υποχρεωμένος, κατά την υλοποίηση της οδηγίας 89/391/ΕΟΚ, να διαθέτει μια αξιολόγηση των κινδύνων που υπάρχουν στον τόπο εργασίας για την ασφάλεια και την προστασία της υγείας των εργαζομένων. Με την παρούσα οδηγία ο εργοδότης υποχρεούται να συντάσσει ένα έγγραφο προστασίας από εκρήξεις και να το ενημερώνει συνεχώς. Αυτή η απαίτηση θα πρέπει να θεωρηθεί ως αποσαφήνιση της ως άνω υποχρέωσης. Αυτό το έγγραφο προστασίας από εκρήξεις μπορεί να αποτελεί τμήμα της αξιολόγησης των κινδύνων που υπάρχουν στο χώρο εργασίας για την ασφάλεια και την υγεία, σύμφωνα με το άρθρο 9 (1) της οδηγίας 89/391/ΕΟΚ. Το έγγραφο προστασίας από εκρήξεις πρέπει να περιέχει τα απαραίτητα μέτρα για την προστασία της υγείας και την ασφάλεια των εργαζόμενων που είναι δυνατόν να απειληθούν από εκρηκτικές ατμόσφαιρες[semigr ]

>Κείμενο μετά την ψηφοφορία στο ΕΚ>

Εκτιμώντας ότι τα οργανωτικά μέτρα για την προστασία από τις εκρήξεις πρέπει να ανταποκρίνονται στα τεχνικά προβλήματα στο χώρο εργασίας, ώστε να μην υπάρχουν αδύνατα σημεία στο σχεδιασμό προστασίας από τις εκρήξεις. Ο εργοδότης είναι υποχρεωμένος, κατά την υλοποίηση της οδηγίας 89/391/ΕΟΚ, να διαθέτει μια αξιολόγηση των κινδύνων που υπάρχουν στον τόπο εργασίας για την ασφάλεια και την προστασία της υγείας των εργαζομένων. Με την παρούσα οδηγία ο εργοδότης υποχρεούται να συντάσσει ένα έγγραφο προστασίας από εκρήξεις, ή σειρά εγγράφων προστασίας που να ανταποκρίνονται στις ελάχιστες απαιτήσεις τις οποίες ορίζει η παρούσα οδηγία, και να το ενημερώνει συνεχώς. Αυτό το έγγραφο (ή έγγραφα) προστασίας από εκρήξεις μπορεί να αποτελεί τμήμα της αξιολόγησης των κινδύνων που υπάρχουν στο χώρο εργασίας για την ασφάλεια και την υγεία, σύμφωνα με το άρθρο 9 της οδηγίας 89/391/ΕΟΚ. Το έγγραφο προστασίας από εκρήξεις πρέπει να περιέχει τα απαραίτητα μέτρα για την προστασία της υγείας και την ασφάλεια των εργαζόμενων που είναι δυνατόν να απειληθούν από εκρηκτικές ατμόσφαιρες[semigr ]

(Τροπολογία 2)

Άρθρο 3

>Αρχικό κείμενο>

για την πρόληψη και την προστασία από εκρήξεις, ο εργοδότης οφείλει να λαμβάνει τα ανάλογα με το είδος της επιχείρησης τεχνικά ή/και οργανωτικά μέτρα σύμφωνα με τις ακόλουθες αρχές ώστε:

>Κείμενο μετά την ψηφοφορία στο ΕΚ>

για την πρόληψη, κατά την έννοια του άρθρου 6, παράγραφος 2 της οδηγίας 89/391/ΕΟΚ, και την προστασία από εκρήξεις, ο εργοδότης οφείλει να λαμβάνει τα ανάλογα με το είδος της επιχείρησης τεχνικά ή/και οργανωτικά μέτρα σύμφωνα με τις ακόλουθες αρχές:

>Αρχικό κείμενο>

- να προλαμβάνεται η δημιουργία εκρηκτικής ατμόσφαιρας,

>Κείμενο μετά την ψηφοφορία στο ΕΚ>

- πρόληψη της δημιουργίας εκρηκτικής ατμόσφαιρας,

>Αρχικό κείμενο>

- να αποτρέπεται η ανάφλεξη εκρηκτικών ατμοσφαιρών,

>Κείμενο μετά την ψηφοφορία στο ΕΚ>

- αποτροπή της ανάφλεξης εκρηκτικών ατμοσφαιρών,

>Αρχικό κείμενο>

- να μειώνονται οι συνέπειες μιας έκρηξης κατά τρόπον ώστε να μην υπάρχει κανένας κίνδυνος για τους εργαζομένους.

>Κείμενο μετά την ψηφοφορία στο ΕΚ>

- μείωση των συνεπειών μιας έκρηξης κατά τρόπον ώστε να μην υπάρχει κανένας κίνδυνος για τους εργαζομένους.

Η επιβαλλόμενη προστασία των εργαζομένων μπορεί να επιτευχθεί μόνο με τη λήψη μέτρων ώστε να τηρείται κάθε μία από τις βασικές αυτές αρχές.

(Τροπολογία 3)

Άρθρο 4, παράγραφος 1, δεύτερη παύλα

>Αρχικό κείμενο>

- κατά την παρουσία εργαζομένων σε ένα χώρο εργασίας στον οποίο είναι δυνατόν να δημιουργηθεί εκρηκτική ατμόσφαιρα σε βαθμό που να απειλεί την ασφάλεια και την υγεία των εργαζομένων, να εξασφαλίζεται υπεύθυνη εποπτεία,

>Κείμενο μετά την ψηφοφορία στο ΕΚ>

- σε ένα χώρο εργασίας στον οποίο είναι δυνατόν να δημιουργηθεί εκρηκτική ατμόσφαιρα σε βαθμό που να απειλεί την ασφάλεια και την υγεία των εργαζομένων, να εξασφαλίζεται κατάλληλη εποπτεία των εργαζομένων, μεταξύ άλλων με τη χρήση οργάνων και σύγχρονων τεχνικών μέσων καθώς και με κατάρτιση και επιμόρφωση.

Με την επιφύλαξη της παραγράφου 4, όταν εργαζόμενοι διαφόρων επιχειρήσεων παρευρίσκονται στον ίδιο χώρο εργασίας, κάθε εργοδότης εξασφαλίζει κατάλληλη επίβλεψη των εργαζομένων του ή μπορεί να ορίσει έναν από τους εργαζομένους ως γενικό επόπτη,

(Τροπολογία 4)

Άρθρο 4, παράγραφος 3, πρώτο εδάφιο

>Αρχικό κείμενο>

(3) Ο εργοδότης βεβαιώνεται, βάσει κατάλληλης στρατηγικής όσον αφορά την ασφάλεια και την προστασία της υγείας, ότι καταρτίζεται και ενημερώνεται σχέδιο για την ασφάλεια και την προστασία της υγείας όσον αφορά τα μέτρα προστασίας από εκρήξεις (ονομαζόμενο στο εξής «σχέδιο προστασίας από εκρήξεις»), το οποίο ικανοποιεί τις σχετικές απαιτήσεις των άρθρων 6, 9 και 10 της οδηγίας 89/391/ΕΟΚ.

>Κείμενο μετά την ψηφοφορία στο ΕΚ>

(3) Ο εργοδότης καταρτίζει και ενημερώνει, βάσει κατάλληλης στρατηγικής όσον αφορά την ασφάλεια και την προστασία της υγείας, σχέδιο για την ασφάλεια και την προστασία της υγείας όσον αφορά τα μέτρα προστασίας από εκρήξεις (ονομαζόμενο στο εξής «σχέδιο προστασίας από εκρήξεις»), που μπορεί να είναι ένα έγγραφο ή σειρά εγγράφων, το οποίο ικανοποιεί τις σχετικές απαιτήσεις των άρθρων 6, 9 και 10 της οδηγίας 89/391/ΕΟΚ.

(Τροπολογία 5)

Άρθρο 4, παράγραφος 4, πρώτο εδάφιο

>Αρχικό κείμενο>

(4) Όταν εργαζόμενοι διαφόρων επιχειρήσεων παρευρίσκονται στον ίδιο χώρο εργασίας, κάθε εργοδότης είναι υπεύθυνος για όλα τα θέματα που υπάγονται στον έλεγχό του.

>Κείμενο μετά την ψηφοφορία στο ΕΚ>

(4) Όταν εργαζόμενοι διαφόρων επιχειρήσεων παρευρίσκονται στον ίδιο χώρο εργασίας, κάθε εργοδότης είναι υπεύθυνος για όλα τα θέματα που περιέρχονται στον έλεγχό του.

(Τροπολογία 6)

Άρθρο 9, παράγραφος 3

>Αρχικό κείμενο>

3. Οι χώροι όπου είναι δυνατόν να δημιουργηθούν εκρηκτικές ατμόσφαιρες και οι οποίοι χρησιμοποιούνται για πρώτη φορά μετά τη θέση σε εφαρμογή της παρούσας οδηγίας, πρέπει να ανταποκρίνονται στις ελάχιστες προδιαγραφές της παρούσας οδηγίας.

>Κείμενο μετά την ψηφοφορία στο ΕΚ>

3. Με την επιφύλαξη της παραγράφου 1, οι χώροι όπου είναι δυνατόν να δημιουργηθούν εκρηκτικές ατμόσφαιρες και οι οποίοι χρησιμοποιούνται για πρώτη φορά μετά τη θέση σε εφαρμογή της παρούσας οδηγίας, πρέπει να ανταποκρίνονται στις ελάχιστες προδιαγραφές της παρούσας οδηγίας.

(Τροπολογία 7)

Άρθρο 9, παράγραφος 4

>Αρχικό κείμενο>

4. Οι υπάρχοντες χώροι στους οποίους είναι δυνατόν να δημιουργηθούν εκρηκτικές ατμόσφαιρες καθώς και ο εξοπλισμός εργασίας που χρησιμοποιείται πριν από τη θέση σε εφαρμογή της παρούσας οδηγίας πρέπει το αργότερο 3 χρόνια μετά το χρονικό σημείο αυτό να ανταποκρίνονται στις ελάχιστες προδιαγραφές της παρούσας οδηγίας.

>Κείμενο μετά την ψηφοφορία στο ΕΚ>

4. Οι υπάρχοντες χώροι στους οποίους είναι δυνατόν να δημιουργηθούν εκρηκτικές ατμόσφαιρες και που χρησιμοποιούνται πριν από τη θέση σε εφαρμογή της παρούσας οδηγίας πρέπει το αργότερο 3 χρόνια μετά το χρονικό σημείο αυτό να ανταποκρίνονται στις ελάχιστες προδιαγραφές του άρθρου 4.

(Τροπολογία 8)

Άρθρο 11

>Αρχικό κείμενο>

Σε συμφωνία με το Συμβούλιο εκδίδεται εγχειρίδιο το οποίο περιέχει ορισμένες δυνατότητες για την τήρηση των ελάχιστων προδιαγραφών που περιέχονται στην παρούσα οδηγία. Αλλαγές και συμπληρώσεις στο εγχειρίδιο γίνονται σύμφωνα με τη διαδικασία του άρθρου 17 της οδηγίας 89/391/ΕΟΚ.

>Κείμενο μετά την ψηφοφορία στο ΕΚ>

Σε συμφωνία με το Συμβούλιο, εκδίδεται εγχειρίδιο το οποίο εκθέτει κατευθυντήριες γραμμές σχετικά με ορισμένες δυνατότητες για την τήρηση των ελάχιστων προδιαγραφών που περιέχονται στην παρούσα οδηγία.

(Τροπολογία 14)

Άρθρο 11α (νέο)

>Κείμενο μετά την ψηφοφορία στο ΕΚ>

Άρθρο 11α

Τα κράτη μέλη πρέπει να εξασφαλίσουν ότι λαμβάνονται μέτρα για να ενημερώνονται οι επιχειρήσεις που ενδέχεται να επηρεάζονται από την οδηγία, ιδίως οι μικρομεσαίες επιχειρήσεις, όσον αφορά τις διατάξεις της οδηγίας. Σε αυτό το πλαίσιο, τα κράτη μέλη πρέπει να εξασφαλίσουν ότι το εγχειρίδιο που συντάχθηκε σύμφωνα με το άρθρο 11, διανέμεται ευρέως.

(Τροπολογία 9)

Άρθρο 12, παράγραφος 1, πρώτο εδάφιο

>Αρχικό κείμενο>

(1) Τα κράτη μέλη εκδίδουν τις απαραίτητες νομοθετικές και διοικητικές διατάξεις για να συμμορφωθούν με την οδηγία αυτή το αργότερο στις 31 Δεκεμβρίου 1997. Πληροφορούν αμέσως την Επιτροπή σχετικά.

>Κείμενο μετά την ψηφοφορία στο ΕΚ>

(1) Τα κράτη μέλη εγκρίνουν και δημοσιεύουν τις απαραίτητες νομοθετικές και διοικητικές διατάξεις για να συμμορφωθούν με την οδηγία αυτή το αργότερο 24 μήνες μετά την έγκριση και τη δημοσίευση στην Επίσημη Εφημερίδα. Πληροφορούν αμέσως την Επιτροπή σχετικά.

(Τροπολογία 10)

Παράρτημα Ι, παράγραφος 3, πρώτο εδάφιο

>Αρχικό κείμενο>

Οι χώροι στους οποίους υπάρχει κίνδυνος έκρηξης υποδιαιρούνται βάσει της συχνότητας και της διάρκειας της εμφάνισης εκρηκτικών ατμοσφαιρών καθώς και βάσει της εκτίμησης των αναμενόμενων συνεπειών.

>Κείμενο μετά την ψηφοφορία στο ΕΚ>

Οι χώροι στους οποίους υπάρχει κίνδυνος έκρηξης υποδιαιρούνται βάσει της συχνότητας και της διάρκειας της εμφάνισης εκρηκτικών ατμοσφαιρών καθώς και βάσει της εκτίμησης των αναμενόμενων συνεπειών, σύμφωνα με το Παράρτημα ΙΙ, παράγραφος 2.

(Τροπολογία 11)

Παράρτημα Ι «Ζώνες»

>Αρχικό κείμενο>

Ζώνη 0

Χώρος στον οποίο υπάρχουν μονίμως, για μεγάλο χρονικό διάστημα ή συχνά, εκρηκτικές ατμόσφαιρες ως μείγμα εύφλεκτων ουσιών, υπό μορφή αερίου, ατμού ή νέφους, με αέρα.

>Κείμενο μετά την ψηφοφορία στο ΕΚ>

Ζώνη 0

Χώρος στον οποίο υπάρχουν μονίμως, για μεγάλο χρονικό διάστημα ή συχνά, εκρηκτικές ατμόσφαιρες ως μείγμα εύφλεκτων ουσιών, υπό μορφή αερίου, ατμού ή νέφους, με αέρα.

>Αρχικό κείμενο>

Ζώνη 1

>Κείμενο μετά την ψηφοφορία στο ΕΚ>

Ζώνη 1

>Αρχικό κείμενο>

Χώρος για τον οποίο πρέπει να συνυπολογίζεται ότι είναι δυνατόν να δημιουργηθεί εκρηκτική ατμόσφαιρα ως μίγμα εύφλεκτων ουσιών, υπό μορφή αερίου, ατμού ή νέφους με αέρα.

>Κείμενο μετά την ψηφοφορία στο ΕΚ>

Χώρος για τον οποίο πρέπει να συνυπολογίζεται ότι είναι δυνατόν να δημιουργηθεί, κατά την εκτέλεση συνήθων εργασιών, εκρηκτική ατμόσφαιρα ως μίγμα εύφλεκτων ουσιών, υπό μορφή αερίου, ατμού ή νέφους με αέρα.

>Αρχικό κείμενο>

Ζώνη 2

>Κείμενο μετά την ψηφοφορία στο ΕΚ>

Ζώνη 2

>Αρχικό κείμενο>

Χώρος για τον οποίο δεν θεωρείται ότι είναι δυνατή η δημιουργία εκρηκτικής ατμόσφαιρας, ως μίγμα εύφλεκτων ουσιών, υπό μορφή αερίου, ατμού ή νέφους με αέρα, ή ότι μπορεί να δημιουργηθεί μόνο για μικρό χρονικό διάστημα.

>Κείμενο μετά την ψηφοφορία στο ΕΚ>

Χώρος για τον οποίο δεν θεωρείται ότι είναι δυνατή η δημιουργία, κατά την εκτέλεση συνήθων εργασιών, εκρηκτικής ατμόσφαιρας, ως μίγμα εύφλεκτων ουσιών, υπό μορφή αερίου, ατμού ή νέφους με αέρα, ή ότι μπορεί να δημιουργηθεί μόνο για μικρό χρονικό διάστημα.

>Αρχικό κείμενο>

Ζώνη 20

Χώρος στον οποίο υπάρχει μονίμως, για μεγάλο χρονικό διάστημα ή συχνά, εκρηκτική ατμόσφαιρα υπό μορφή νέφους, εύφλεκτης σκόνης στον αέρα και στον οποίο είναι δυνατόν να δημιουργηθούν αποθέσεις, εύφλευκτης σκόνης αγνώστου ή υπερβολικού πάχους (μόνο οι αποθέσεις σκόνης δεν δημιουργούν ζώνη 20).

>Κείμενο μετά την ψηφοφορία στο ΕΚ>

Ζώνη 20

Χώρος στον οποίο υπάρχει μονίμως, για μεγάλο χρονικό διάστημα ή συχνά, εκρηκτική ατμόσφαιρα υπό μορφή νέφους, εύφλεκτης σκόνης στον αέρα και στον οποίο είναι δυνατόν να δημιουργηθούν αποθέσεις, εύφλευκτης σκόνης αγνώστου ή υπερβολικού πάχους (μόνο οι αποθέσεις σκόνης δεν δημιουργούν ζώνη 20).

>Αρχικό κείμενο>

Ζώνη 21

>Κείμενο μετά την ψηφοφορία στο ΕΚ>

Ζώνη 21

>Αρχικό κείμενο>

Χώρος στον οποίο μπορεί να δημιουργηθεί περιστασιακά εκρηκτική ατμόσφαιρα υπό μορφή νέφους εύφλεκτης σκόνης στον αέρα και στον οποίο μπορεί να υπάρχουν γενικώς αποθέσεις ή στρώματα εύφλεκτης σκόνης.

>Κείμενο μετά την ψηφοφορία στο ΕΚ>

Χώρος στον οποίο μπορεί να δημιουργηθεί περιστασιακά, κατά την εκτέλεση συνήθων εργασιών, εκρηκτική ατμόσφαιρα υπό μορφή νέφους εύφλεκτης σκόνης στον αέρα και στον οποίο μπορεί να υπάρχουν γενικώς αποθέσεις ή στρώματα εύφλεκτης σκόνης.

>Αρχικό κείμενο>

Ζώνη 22

>Κείμενο μετά την ψηφοφορία στο ΕΚ>

Ζώνη 22

>Αρχικό κείμενο>

Χώρος στον οποίο δεν θεωρείται δυνατόν να δημιουργηθεί επικίνδυνη εκρηκτική ατμόσφαιρα υπό μορφή νέφους εύφλεκτης σκόνης στον αέρα, ή δημιουργείται μόνο για μικρό χρονικό διάστημα ή στον οποίο υπάρχουν συσσωρεύσεις ή στρώματα εύφλεκτης σκόνης.

>Κείμενο μετά την ψηφοφορία στο ΕΚ>

Χώρος στον οποίο δεν θεωρείται δυνατόν να δημιουργηθεί κατά την εκτέλεση συνήθων εργασιών επικίνδυνη εκρηκτική ατμόσφαιρα υπό μορφή νέφους εύφλεκτης σκόνης στον αέρα, ή δημιουργείται μόνο για μικρό χρονικό διάστημα ή στον οποίο υπάρχουν συσσωρεύσεις ή στρώματα εύφλεκτης σκόνης.

(Τροπολογία 12)

Παράρτημα ΙΙ, μέρος Α, παράγραφος 1.3

>Αρχικό κείμενο>

1.3. Τακτική εξέταση των μέτρων ασφάλειας και προστασίας της υγείας.

>Κείμενο μετά την ψηφοφορία στο ΕΚ>

1.3. Τακτική εξέταση των μέτρων ασφάλειας και προστασίας της υγείας.

>Αρχικό κείμενο>

Ο εργοδότης μεριμνά για την τακτική εξέταση των μέτρων εξασφάλισης της ασφάλειας και της προστασίας της υγείας των εργαζομένων έτσι ώστε να εξασφαλιστεί ότι τηρούνται οι απαιτήσεις της παρούσας οδηγίας.

>Κείμενο μετά την ψηφοφορία στο ΕΚ>

Ο εργοδότης μεριμνά για την τακτική εξέταση, τουλάχιστον ετησίως, και τη μόνιμη παρακολούθηση, υπό την εποπτεία ενός υπευθύνου, των μέτρων εξασφάλισης της ασφάλειας και της προστασίας της υγείας των εργαζομένων έτσι ώστε να εξασφαλιστεί ότι τηρούνται οι απαιτήσεις της παρούσας οδηγίας.

(Τροπολογία 13)

Παράρτημα ΙΙ, μέρος Α, παράγραφος 4.15, πρώτο εδάφιο

>Αρχικό κείμενο>

4.15. Η εκτέλεση των ελέγχων πρέπει να ανατίθεται σε άτομα τα οποία, λόγω της επαγγελματικής τους κατάρτισης, της επαγγελματικής τους πείρας και της επαγγελματικής δραστηριότητας που ασκούν έχουν εκτενείς γνώσεις στον τομέα της προστασίας από εκρήξεις.

>Κείμενο μετά την ψηφοφορία στο ΕΚ>

4.15. Η εκτέλεση των ελέγχων πρέπει να ανατίθεται σε άτομα τα οποία, λόγω της επαγγελματικής τους κατάρτισης, της επαγγελματικής τους πείρας και της επαγγελματικής δραστηριότητας που ασκούν έχουν επαρκείς γνώσεις στον τομέα της προστασίας από εκρήξεις.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης οδηγίας του Συμβουλίου σχετικά με τις ελάχιστες προδιαγραφές για τη βελτίωση της προστασίας της υγείας και της ασφάλειας των εργαζομένων, οι οποίοι είναι δυνατόν να απειληθούν από εκρηκτικές ατμόσφαιρες (COM(95)0310 - C4-0508/95 - 95/0235(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0310 - 95/0235(SYN)

((EE C332, 9.12.1995, σελ. 10.))- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ και το άρθρο 118 Α (C4-0508/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τη γνωμοδότηση της Επιτροπής Προϋπολογισμών, (Α4-0158/96)

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα εγκρίνει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.